Public procurement notice: Contract Award Notice
Published: 2018-05-09
Buyer: Министерство на отбраната
Country: BG
Contract type: Services
Procedure: Contract award without prior publication
CPV classification: 34741000 | 50211000: Repair and maintenance services of aircraft
Estimated value:  EUR
Award criteria: Lowest price

Technical requirements: Изпълнение на доставки и услуги за възстановяване летателната годност на 12 самолета МиГ-29 и 3 самолета МиГ-29УБ.
Самолет МиГ-29 е основният изтребител, с който се носи непрекъснато бойно дежурство за осигуряване на въздушния суверенитет на страната и за изпълнение на задачата по Air Policing — международен ангажимент на България по охрана на въздушното пространство в Интегрираната система на НАТО за противовъздушна и противоракетна отбрана. Към настоящия момент броят на изправните самолети МиГ-29 е сведен до критичен минимум, който не позволява пълноценната подготовка на екипажите, застрашава безопасността на полетите и крие риск от преустановяване на изпълнението на задачата Air Policing. ВВС разполагат с 19 броя МиГ-29, от които 15 броя се експлоатират по техническо състояние до 2029 г., на основание на договор, сключен между МО и АД „РСК „МиГ“, която притежава изключителни права за удължаване на ресурса на самолетите и преминаване към експлоатация по техническо състояние. Съгласно т. 690 от НИАС-80  —  основополагащ документ при експлоатацията на авиационната техника на ВВС  —  усъвършенствуването и модернизирането на авиационната техника и отстраняването на конструктивно-производствени недостатъци по нея се извършват чрез доработки по бюлетини, разработени от промишлеността и въведени от главния инженер на авиацията. При това производителят обобщава данни за откази и конструктивно-производствени недостатъци от всички произведени от типа изделия, което дава основа за изготвяне на статистика и препоръки, които пряко касаят безопасността на полетите. Производителят представя актуални и пълни списъци с действащите към момента задължителни бюлетини и технически задания, свързани с авиационната безопасност, летателната годност, надеждността и безотказната работа на самолетите, агрегатите, въоръжението и оборудването. Съгласно т. 697 от НИАС-80 се забраняват изменения в конструкцията на авиационната техника, принципите и монтажните схеми и други, неуказани в ръководствата и инструкциите по експлоатация на дадения тип самолет, а на основание чл. 186а от МЗ № 361/15.6.2011 г. относно отмяна, изменение и допълнение на документи, регламентиращи летателната дейност в авиацията на БА  —  авиационната техника се експлоатира съгласно документацията, разработена от завода производител. Съгласно чл. 148, ал. 1, т. 1 и 5 от ЗОП поддържането на летателната годност на самолета МиГ-29 по време на жизнения цикъл по смисъла на §2, т. 11 от ДР на ЗОП е свързано с „доставки на военно оборудване, включително части, компоненти и/или монтажни елементи за него, както и оборудване, включено в списъка на продуктите, свързани с отбраната, приет на основание чл. 2, ал. 1 от Закона за експортния контрол на продукти, свързани с отбраната, и на изделия и технологии с двойна употреба“, и представляват „услуги за специфични военни цели или за чувствителни услуги“. За поддържане на 15 самолета МиГ-29 в летателна годност следва неотложно да се възложи обществена поръчка за „Интегрирана логистична поддръжка на самолети МиГ-29“, като необходимо условие за това е наличие на изпълнител с възможности и капацитет да осигури своевременно необходимите доставки и ремонти. С писмо изх.№ 4153-12-859-2017/19.10.2017 г. генералният директор на АД „РСК „МиГ“ информира МО, че е разработчик и производител на самолети от типа МиГ и извършва производство, доставка на резервни части и комплектуващи изделия; освидетелствуване, еталониране, удължаване на сроковете за експлоатация; техническо обслужване, ремонт и др., обезпечаващи комплексното обслужване на самолети МиГ-29. Посочва се още, че АД „РСК „МиГ“ не е предоставяло на никое чуждестранно предприятие лиценз за горепосочените дейности. Съгласно чл. 164, ал. 1, т. 5 от ЗОП възложителите вземат решение за възлагане на обществени поръчки в областите отбрана и сигурност чрез процедура на договаряне без публикуване на обявление за поръчка в случаите, когато по технически причини или от съображения, свързани със защитата на изключителни права, поръчката може да бъде възложена само на определен изпълнител  —  в настоящия случай от АД „РСК „МиГ“.
В 10-дневен срок от настъпване на обстоятелствата по чл. 197, ал. 1, т. 7 от Закона за обществените поръчки.


Number of bids: 1